שלומי אביגזר, בן ה-29 מתגורר בראשון לציון ועובד כמנהל מוסך כבר ארבע שנים. הוא עשה את צעדיו הראשונים ברשתות החברתיות בשנת 2011, העלה תמונות מצחיקות וסרטונים בכיכובו וצבר קהל של אלפי עוקבים. "כשאני אומר שאז לא היו כוכבי רשת אני מתכוון לזה ברצינות", הוא מציין, "מרוב שלא היתה מודעות לכל העניין החברים שלי היו אומרים לי שאני לא נורמלי ועושה לעצמי פדיחות".
הסרטון הראשון שהכניס אותו לעניינים נוצר בתקופת סרטוני ה"הארלם שייק", כשיצר גרסה משלו וקרא לה "רמלה שייק". הסרטון הפך לנצפה ביותר בישראל עם 220 אלף צפיות ביוטיוב. סרטון נוסף שהרים את הקריירה של אביגזר ברשת היה שידוך של רפי קאזילה ועדן אברג'יל, הוא זכה ל-800 אלף צפיות ו-36 אלף לייקים.
כיום, בגלל שהחשיפה בפייסבוק ירדה בצורה דרסטית אביגזר הבין שעליו להתחיל הכל מחדש. "הבנתי שאני צריך לפתוח אינסטגרם ולהתחיל הכל מ-0. תוך חצי שני הגעתי ל-39 אלף עוקבים. בנוסף, יש לי ערוץ יוטיוב טרי עם 4 מיליון צפיות".
עם הזמן אביגזר קיים שיתופי פעולה עם כוכבי רשת אחרים וגם ההצעות מחברות הפרסום מיהרו לבוא. נראה שהוא היה על המסלול המהיר שיהפוך אותו לאחד מכוכבי הרשת המצליחים ביותר בתחום, אבל לגורל היו תוכניות אחרות: "התחברתי לסהר קליזו ויצרנו סרטונים ששברו שיאים ברשת, אבל הכל נפסק כי אבא שלי נפטר. זה שבר אותי, אין דבר יותר קשה מזה בעולם, הראש שלי כבר לא היה ברשת ורציתי להפסיק עם זה. זה קרה לפני שנה, אבל אחרי כמה חודשים הבנתי שאני טועה ושאבא שלי מאוד אהב והתגאה בסרטונים שלי והיה רוצה שאני אמשיך, אז חזרתי לעשות את מה שאני הכי טוב בו".
למרות הקושי להמשיך הלאה, התקופה האחרונה האירה פנים לאביגזר. "השנה הזאת היתה הכי מוצלחת, למרות כל הקשיים והאובדן של אבא שלי היקר. השתתפתי בפרסומת למירוץ למיליון, יצרתי סרטונים ששברו שיאים ברשת ושודרו בתכוניות בטלוויזיה כמו "אתה צודק".
" כרגע אין לי חברה, אמא תמיד שואלת 'מה עם חתונה?' ואני אומר לה קודם כל צריך לארגן חינה! זה לא מצחיק אותה, למרות שהיא מרוקאית".
איזו בחורה אתה מחפש?
"אני מחפש בחורה לא חופרת, מכירה אחת כזאת?".
"אין דבר יותר כיף מהמחמאות ברחוב, תמיד היו זורקים פה ושם כל השבע שנים האלה של העשייה ברשת, אבל בשנתיים האחרונות זה כבר עלה צעד אחד קדימה, זה פשוט תופס אותי בכל מקום – מבוגרים, צעירים, ילדים, זה פשוט כיף 😊".
"הודעה מילדה חמודה שרוצה שאני ארשום על הקיר שלה בפייסבוק שאני דוד שלה כדי שהילדים בכיתה יתלהבו ממנה. עשיתי את זה באהבה".
"אף אחד לא יודע עלי שאני פחדן. יש לי פחד מטיסות, פחד גבהים מטורף, מפחד מכלבים (חוץ מפומרניין) אה, וגם קצת מג'וקים. בקיצור, המירוץ למיליון – אל תפנו אלי".
"בעיקרון הכל יכול להיות, הייתי מאוד רוצה להתפתח בעולם הבידור, אבל אולי עוד 10 שנים אני עדיין אעבוד במוסך ואספר בדיחות ללקוחות עד הפנסיה".
יש סיכוי שבעוד כמה שנים נראה אותך יוצא מהמוסך ועושה הסבת מקצוע אל עולם הבידור באופן מוחלט?
"ברור, החלום שלי תמיד היה להיות בעולם הבידור. אני חושב שהשנה הקרובה תהיה המשמעותית ביותר בבחירת המקצוע שלי".
"שאני אוהב אותם לא פחות מהאהבה שאני מקבל מהם ברשת וגם ברחוב. אם לא אתם, אני כולה שלומי אביגזר המוסכניק".